《白云孤飞图为丰城邬烈翁主簿题》
明代·林弼

登高望远思依依，目断孤云送落晖。白鸟明边亲舍近，青天尽处客心违。

轻姿映水浮空阔，片影随风度翠微。何似故山归去好，晴霞五彩照莱衣。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。